Kjederøyking

Kjederøyking (engelsk: chain smoking) er å røyke flere sigaretter etter hverandre, noen ganger ved å bruke glørne fra den nettopp utrøkte sigaretten til å tenne den neste. Begrepet kjederøyker refererer ofte til en person som røyker relativt konstant, men ikke nødvendigvis «lenker» hver sigarett til et såkalt kjede. Begrepet brukes hovedsakelig om sigaretter, men kan også vise til uopphørlig sigar- og piperøyking samt vaping. Det er en vanlig indikator på avhengighet.

Det er økt forekomst av kjederøyking ved bruk av alkohol og andre rusmidler; alkohol potenserer nikotinacetylkolinreseptorer, noe som fører til re-sensibilisering og dermed induserer et røyksug.

Etymologi 
Begrepet er sammensatt av kjede og røyking, etter tysk Kettenraucher og Det Norske Akademis ordbok definerer det som «å røyke uten opphold».

Se også 
 Helsefarer ved tobakksrøyking
 Rusmiddelavhengighet

Referanser 

Røyking
Rusmiddelavhengighet
Skadelig bruk av rusmidler